**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: nvosorabotka@gov.mk, најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација: Институт за човекови права Скопје**

**Адреса (улица, број, општина): Партизански одреди 23-1/5, Центар, Скопје**

**Електронска пошта (e-mail): ihr@ihr.org.mk**

**Телефонски број: 02/3243-331**

**Лице за контакт (име и презиме, телефон и е-пошта): Јелена Кадриќ, извршна директорка, 075/374-526, jelena.kadric@ihr.org.mk**

**Веб-страница на Вашата организација: www.ihr.org.mk**

**Наслов на Вашата/Вашите иницијатива(и): измени и дополнувања на Законот за Судски совет на Република Северна Македонија**

**На која од следните области се однесува Вашата/Вашите иницијатива(и)?**

1. **Владеење на право**
2. **Добро владеење**
3. **Борба против корупција**
4. **Реформа на јавна администрација**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Довербата на јавноста во судството е особено на ниско ниво потврдено со многубројни национални анкети. Судскиот совет како орган чија главна надлежност е обезбедување на независноста на судството исто така не ја ужива потребната доверба како од самите судии така и од јавноста.

Главни проблеми кои постојат се нетранспарентна постапка за избирање на член на Судски совет од редот на истакнати правници, години на искуство предвидени за член на Судски совет, нецелосна примена на мерит системот при избор на судии/претседатели во основните судови како и унапредување на судии во повисоките судови, недоволно образложени одлуки за избор/унапредување на судии/претседатели на судови, недоволно образложени одлуки за примена на дисциплински мерки и разрешувања на судии.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Со предлог Законот за измени на Законот за Судски совет во голема мера се решаваат овие проблеми и истите ќе допринесат кон поголема транспарентност, отчетност и ефективност во работењето на Судскиот совет а со тоа и ќе допринесат кон независност на судството. Со донесување на овој закон ќе бидат имплементирани и препораките кои ние како невладини организации кои работиме во областа на судство ги имаме истакнато а воедно се и потврдени од Оценската мисија на ЕУ.

Предизвиците во функционирањето на Судскиот совет, Оценската мисија на ЕУ, ги лоцира како резултат на акумулирани проблеми кои не биле навремено и системски адресирани подолг период. Сепак препораките, без оглед колку и да се добри, ако не се спроведат со

политичка волја и врз принципот на интегритет, одговорност и транспарентност ќе бидат

безвредни.

Одредени мерки кои предвидуваат уставни или законски измени и се однесуваат на тоа кој

може да биде избран за член на Судскиот совет, должината на мандатот, дефиницијата

„истакнат правник“, воспоставување рамка за начинот и постапката за разрешување на

претседател на Советот, одговорноста на членовите на Советот итн. Истите се дел од Предлог Законот за Судски совет кој беше изработен во текот на 2024 година.

**Цели и очекувани резултати:**

(*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Со донесување на соодветни законски решенија ќе се зацврснат условите за избор на членови на Судскиот совет, потоа ќе се дефинираат постапките за избор, унапредување и разрешување на судии/претседатели на судови, се со цел да се намали влијанието на политиката врз судството и обезбедување на независно и непристрасно постапување на членовите на Судскиот совет, со финансиски средства доволни за обезбедување на непречена секојдневна работа на судовите што значи доволен број на судии и судски службеници кои ќе можат во пропишани рокови да ги извршуваат своите работни обврски.

**Проценка на финансиски импликации и временска рамка:**

(*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

И покрај тоа што се работи за донесување на законски измени сепак имплементирањето ќе има финансиски импликации во смисла на зголемен број на вработувања во судството, техничка опрема, подобрување на АКМИС

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

Институтот за човекови права, преку присуство на сите отворени седници, редовно ја следи работата на Судскиот совет. Цел на оваа активност е, преку објективно следење на неговата работа, Институтот за човекови права да ги забележи предизвиците и напредокот во неговото работење, како и да придонесе, со заклучоци и препораки базирани на докази, за подобрување на состојбата во судството.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

Во прилог се линкови од извештаи за работата на Судскиот совет каде што се содржани заклучоци и препораки

<https://ihr.org.mk/mk/novosti/izveshtaj-od-sledenjeto-na-rabotata-na-sudskiot-sovet-na-rsm>

<https://ihr.org.mk/mk/novosti/izveshtaj-od-rabotata-na-sudskiot-sovet-na-rsm>

<https://ihr.org.mk/mk/novosti/izveshtaj-od-sledenjeto-na-rabotata-na-sudskiot-sovet-na-rsm-jan-jul-2023>